ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఐటి హార్డ్వేర్ రంగంలో ఉత్పాదకత ఆధారిత ప్రోత్సాహక పథకం 2.0కు మంత్రిమండలి ఆమోదం
గౌరవనీయ ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఇవాళ రూ.17,000 కోట్ల బడ్జెట్ వ్యయంతో ఐటి హార్డ్వేర్ రంగంలో ‘ఉత్పాదకత ఆధారిత ప్రోత్సాహక పథకం  2.0’కు ఆమోదం తెలిపింది.
సందర్భం:
- భారత ఎలక్ట్రానిక్స్ తయారీ రంగం గత 8 సంవత్సరాల్లో 17 శాతం సమ్మిళిత వార్షిక వృద్ధితో స్థిరమైన వృద్ధిని సాధించింది. ప్రస్తుత సంవత్సరం ఉత్పాదకతలో 105 బిలియన్ డాలర్ల  కీలక మైలురాయిని అధిగమించింది.
- మొబైల్ ఫోన్ల తయారీలో ప్రపంచంలో రెండో అతిపెద్ద దేశంగా భారత్ ఆవిర్భవించింది. ఈ మేరకు మొబైల్ ఫోన్ల ఎగుమతులు ఈ ఏడాది 11 బిలియన్ డాలర్ల  కీలక మైలురాయిని అధిగమించాయి.
- ప్రపంచ ఎలక్ట్రానిక్స్ తయారీ పర్యావరణ వ్యవస్థ భారతదేశంలో క్రమేణా స్థిరపడుతోంది. దీంతో ప్రధాన ఎలక్ట్రానిక్స్ ఉత్పత్తుల తయారీ దేశంగా భారత్ దూసుకెళ్తోంది.
- మొబైల్ ఫోన్ల తయారీ రంగానికి ఉత్పాదక ఆధారిత ప్రోత్సాహక పథకం  విజయవంతమైన నేపథ్యంలో తాజాగా ఐటి హార్డ్వేర్ పరిశ్రమ కోసం ‘పిఎల్ఐ పథకం 2.0’కు కేంద్ర మంత్రిమండలి ఇవాళ ఆమోదముద్ర వేసింది.
ప్రధానాంశాలు:
- ల్యాప్టాప్లు, టాబ్లెట్లు, ఆల్-ఇన్-వన్ ‘పిసి’లు, సర్వర్లు, అతిచిన్న ఫామ్ ఫ్యాక్టర్ పరికరాల తయారీ ఈ తాజా ‘ఐటి హార్డ్వేర్ ‘పిఎల్ఐ’ పథకం 2.0’ పరిధిలోకి వస్తాయి.
- ఈ పథకానికి బడ్జెట్ అంచనా వ్యయం రూ.17,000 కోట్లు.
- ఈ పథకం 6 సంవత్సరాలపాటు అమలులో ఉంటుంది.
- అదనపు ఉత్పాదకత విలువ రూ.3.35 లక్షల కోట్లుగా ఉంటుందని అంచనా.
- అదనపు పెట్టుబడులు రూ.2,430 కోట్ల మేర వస్తాయని అంచనా.
- 75,000దాకా అదనపు ప్రత్యక్ష ఉపాధి అవకాశాలు లభిస్తాయని అంచనా.
ప్రాధాన్యం:
- ప్రపంచంలోని అనేక ప్రధాన సంస్థలకు విశ్వసనీయ సరఫరా భాగస్వామిగా భారతదేశం ఆవిర్భవిస్తోంది. ఈ నేపథ్యంలో ఐటీ హార్డ్వేర్ రంగంలో భారీ కంపెనీలు భారత్లో తయారీ ప్లాంట్లను ఏర్పాటు చేసేందుకు ఆసక్తి చూపుతున్నాయి. దేశంలో ఇప్పటికే బలమైన గిరాకీగల ఐటీ సేవల పరిశ్రమ దీనికి మరింత మద్దతునిస్తుంది.
ప్రధాన అంతర్జాతీయ సంస్థల్లో అధికశాతం భారతదేశంలో తయారయ్యే తమ ఉత్పత్తులను దేశీయ మార్కెట్లకు సరఫరా చేయడంతోపాటు భారత్ను తమ ఎగుమతుల కూడలిగా మలచుకోవడంపై ఆసక్తి చూపుతున్నాయి.
ప్రధాన మంత్రి కార్యాలయం
తమిళ నాడు లోబస్సు ప్రమాదం లో ప్రాణనష్టం వాటిల్లడం పట్ల సంతాపాన్ని తెలిపిన ప్రధాన మంత్రి
తమిళ నాడు లోని నీలగిరీస్ జిల్లా లో జరిగిన ఒక బస్సు దుర్ఘటన లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రియతముల ను కోల్పోయిన కుటుంబాల కు కలిగిన శోకం లో తాను సైతం పాలుపంచుకొంటున్నట్లు మరియు మృతుల ఆత్మ కు శాంతి కలగాలని ఆ ఈశ్వరుడి ని ప్రార్థిస్తున్నట్లు ప్రధాన మంత్రి పేర్కొన్నారు.
బస్సు ప్రమాదం లో మరణించిన వారి యొక్క దగ్గరి సంబంధికుల కు ప్రధాన మంత్రి జాతీయ సహాయ నిధి  నుండి రెండు లక్షల రూపాయల వంతున మరియు గాయపడిన వారి కి 50,000 రూపాయల వంతున పరిహారాన్ని ఇవ్వడం జరుగుతుంది అని ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
తమిళ నాడు లోని నీలగిరీస్ జిల్లా కూనూర్ సమీపం లో ఒక బస్సు దుర్ఘటన లో ప్రాణ నష్టం వాటిల్లిందని తెలుసుకొని బాధ పడ్డాను. ప్రియతములను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. ఈ దుర్ఘటన లో గాయపడ్డ వ్యక్తులు త్వరగా కోలుకోవాలని ఆ ఈశ్వరుడి ని నేను ప్రార్థిస్తున్నాను. మృతుల దగ్గరి సంబంధికుల కు ప్రధాన మంత్రి జాతీయ సహాయ నిధి  నుండి రెండు లక్షల రూపాయల వంతున మరియు గాయపడిన వారి కి 50,000 రూపాయల వంతున పరిహారాన్ని ఇవ్వడం జరుగుతుంది: ప్రధాన మంత్రి @narendramodi’’ అని తెలిపింది.
చట్ట, న్యాయ మంత్రిత్వ శాఖ
జిల్లా కోర్టుల కంప్యూటరీకరణ
సాంకేతిక పరిజ్ఞానాన్ని ఉపయోగించి సత్వర న్యాయానికి ప్రాప్యతను మెరుగుపరిచే లక్ష్యంతో దేశంలోని జిల్లా మరియు సబార్డినేట్ కోర్టుల కంప్యూటరీకరణకు ప్రభుత్వం ఈకోర్ట్స్ ఇంటిగ్రేటెడ్ మిషన్ మోడ్ ప్రాజెక్ట్ను ప్రారంభించింది. ఈకోర్టుల దశ-I 2015లో ముగిసింది. ప్రాజెక్ట్ యొక్క రెండో దశ 2015లో ప్రారంభమైంది. 18,735 జిల్లా & సబార్డినేట్ కోర్టులు రెండవ దశలో కంప్యూటరీకరించబడ్డాయి. కోర్టు సముదాయాల కంప్యూటరీకరణ యొక్క వివరణాత్మక విభజన అనుబంధం-Iలో జతచేయబడింది. జిల్లా మరియు సబార్డినేట్ కోర్టుల కంప్యూటరీకరణ కోసం ఇ-కోర్టుల ప్రాజెక్ట్ ఫేజ్-II కింద పంజాబ్ మరియు హర్యానా హైకోర్టుకు రూ. 54.12 కోట్లు విడుదల చేయబడ్డాయి. న్యాయ శాఖ 1993-94 సంవత్సరం నుండి న్యాయవ్యవస్థ కోసం మౌలిక సదుపాయాల అభివృద్ధికి కేంద్ర ప్రాయోజిత పథకాన్ని  నిర్వహిస్తోంది. సబార్డినేట్ న్యాయవ్యవస్థకు మౌలిక సదుపాయాల అభివృద్ధి ప్రాథమిక బాధ్యత రాష్ట్ర ప్రభుత్వాలపై ఉన్నప్పటికీ, ఈ సీఎస్ఎస్ ద్వారా కేంద్ర ప్రభుత్వం ఆర్థిక సహాయాన్ని విడుదల చేసి రాష్ట్ర ప్రభుత్వాల వనరులను పెంచుతుంది. ఈ పథకం ప్రస్తుతం అన్ని రాష్ట్రాలు/యూటీల జిల్లా మరియు సబార్డినేట్ కోర్టులలో కోర్టు భవనాలు, నివాస గృహాలు, డిజిటల్ కంప్యూటర్ గదులు, టాయిలెట్లు మరియు న్యాయవాదుల హాళ్ల నిర్మాణాన్ని కవర్ చేస్తుంది.
ఈ పథకం కొత్త నిర్మాణం, అప్గ్రేడేషన్ లేదా ఇప్పటికే ఉన్న కోర్టు భవనాల పునర్నిర్మాణాన్ని అనుమతిస్తుంది కానీ రూటింగ్ నిర్వహణ లేదా నిర్వహణ వ్యయాన్ని అనుమతించదు. 1993-94 నుండి ఈ పథకం కింద పంజాబ్ రాష్ట్ర ప్రభుత్వానికి రూ.583.58 కోట్లు విడుదల చేయబడ్డాయి, ఇందులో రూ. 12.50 కోట్లు ప్రస్తుత ఆర్థిక సంవత్సరంలో విడుదలయ్యాయి. కేంద్ర న్యాయ & న్యాయ శాఖ మంత్రి శ్రీ కిరణ్ రిజిజు ఈరోజు రాజ్యసభలో ఒక ప్రశ్నకు ఇచ్చిన ఒక లిఖితపూర్వక సమాధానంలో ఈ సమాచారాన్ని అందించారు.
ఆర్థిక మంత్రిత్వ శాఖ
జీఎస్టీ ఆలస్య రుసుము అంశంపై తదుపరి సమావేశంలోచర్చించనున్న జీఎస్టీ కౌన్సిల్
ఆగస్టు 2017 నుంచి జనవరి 2020 మధ్య కాలానికి ఆలస్య రుసుముపై చర్చ
ట్వీట్ల రూపంలో కేంద్ర ప్రభుత్వం దృష్టికి వచ్చిన ఆలస్య రుసుము సమస్య
జీఎస్టీఆర్ 3బీ రిటర్నులు దాఖలు చేయకపోతే విధించే ఆలస్య రుసుము మాఫీపై, అనేక ట్వీట్లు ఇటీవలి కాలంలో కేంద్ర ప్రభుత్వం దృష్టికి వచ్చాయి. వస్తువులు&సేవల పన్ను  ప్రారంభం నుంచి, అంటే ఆగస్టు 2017 నుంచి దాఖలు చేయాల్సిన రిటర్నులపై ఆలస్య రుసుము మాఫీ చేయాలంటూ డిమాండ్లు ఎక్కువగా వినిపిస్తున్నాయి.
రూ.5 కోట్ల కంటే తక్కువ టర్నోవర్ ఉన్న చిన్న వ్యాపారులకు సాయం చేసేలా కేంద్ర ఆర్థిక శాఖ మంత్రి నిర్మలా సీతారామన్ ఇప్పటికే ఒక ప్రకటన చేశారు. ఫిబ్రవరి, మార్చి, ఏప్రిల్, మే నెలల జీఎస్టీ దాఖలు గడువును జూన్ వరకు పెంచారు. ఈ కాలానికి ఆలస్య రుసుము వసూలు చేయరు.
ఆగస్టు 2017 నుంచి జనవరి 2020 మధ్యకాలానికి దాఖలు చేయని రిటర్నులపై ఆలస్య రుసుమును రద్దు చేయాలని ప్రస్తుతం అభ్యర్థనలు వస్తున్నాయి. పన్ను చెల్లింపుదారులు సకాలంలో రిటర్నులు దాఖలు చేయడానికి, కొనుగోలుదారుల నుంచి వసూలుచేసిన మొత్తంపై పన్నులు, ప్రభుత్వానికి బకాయిలను చెల్లించేలా చూడటానికి ఆలస్య రుసుము విధిస్తారు. పన్ను చెల్లింపుదారుల్లో క్రమశిక్షణ ఉండేలా చూసే ప్రక్రియ ఇది. ఇలాంటి నిబంధన లేకపోతే, నిజాయతీ కలిగిన పన్ను చెల్లింపుదారులు వివక్షకు గురవుతారు.
జీఎస్టీకి సంబంధించిన అన్ని నిర్ణయాలు, జీఎస్టీ కౌన్సిల్ ఆమోదంతో కేంద్ర, రాష్ట్ర ప్రభుత్వాలు తీసుకుంటాయి. ఈ సమస్యపై కేంద్ర ప్రభుత్వం ఒక్కటే నిర్ణయం తీసుకోవడం సాధ్యం కాదు. కాబట్టి, ఆలస్య రుసుము అంశంపై తదుపరి జీఎస్టీ కౌన్సిల్ సమావేశంలో చర్చించనున్నారు.
(Visitor Counter : 173
ప్రధాన మంత్రి కార్యాలయం
కోవిడ్ టీకా మందు తాలూకు ఒకటో డోజు నుఅందరూ తీసుకున్నందుకు గాను దేవభూమి ప్రజల కు అభినందన లు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ 18 సంవత్సరాల పైబడిన వయో వర్గాని కి చెందిన ప్రజల కు అందరికీ కోవిడ్-19 టీకా మందు తాలూకు ఒకటో డోజు ను తీసుకొన్న దేవభూమి ఉత్తరాఖండ్ లోని ప్రజల కు అభినందన లు తెలిపారు. ఉత్తరాఖండ్ సాధించిన ఈ కార్యసిద్ధి కోవిడ్-19 కి వ్యతిరేకంగా దేశం జరుపుతున్న పోరాటం లో అతి ముఖ్యమైందని కూడా ప్రధాన మంత్రి అన్నారు.
ఉత్తరాఖండ్ ముఖ్యమంత్రి శ్రీ పుష్కర్ సింహ్ ధమీ పొందు పరచిన ఒక ట్వీట్ కు, ప్రధాన మంత్రి ప్రత్యుత్తరమిస్తూ;
‘‘దేవభూమి ప్రజల కు చాలా చాలా శుభాకాంక్షలు. కోవిడ్ కు వ్యతిరేకం గా దేశం సాధిస్తున్న పోరాటం లో ఉత్తరాఖండ్ యొక్క ఈ కార్యసిద్ధి అత్యంత మహత్వ పూర్వమైనటువంటిది గా ఉంది. విశ్వమారి తో పోరాడటం లో మన టీకాకరణ కార్యక్రమం అన్నింటి కంటే ఎక్కువ ప్రభావాన్ని ప్రసరించేది గా నిరూపణ కానుందని నాకు విశ్వాసం ఉంది. మరి దీనిలో ప్రతి ఒక్క వ్యక్తి తాలూకు భాగస్వామ్యానికి అగ్రతాంబూలం ఉంది’’ అని పేర్కొన్నారు.
ప్రధాన మంత్రి కార్యాలయం
థాయీలాండ్ ప్రధానిగా శ్రీ శ్రెథా థావిసిన్ ఎన్నికైనసందర్భం లో ఆయన కు అభినందనల ను తెలియజేసిన ప్రధాన మంత్రి
థాయీలాండ్ ప్రధాని గా శ్రీ శ్రెథా థావిసిన్ ఎన్నికైన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు.
ప్రధాన మంత్రి X లో ఒక ట్వీట్ ను పోస్ట్ చేస్తూ, అందులో -
‘‘శ్రీ @Thavisin గారు, థాయీలాండ్ ప్రధాని గా మీరు ఎన్నికైన సందర్భం లో మీకు ఇవే హృదయ పూర్వక అభినందన లు. భారతదేశం-థాయీలాండ్ ద్వైపాక్షిక సంబంధాల ను ఉన్నత స్థాయి కి తీసుకు పోవడం కోసం మీతో కలసి కృషి చేయాలని నేను ఆశ పడుతున్నాను.’’ అని పేర్కొన్నారు.
(
ప్రధాన మంత్రి కార్యాలయం
ఔరంగాబాద్ రైలు ప్రమాదం లో ప్రాణనష్టం సంభవించడం పట్ల దు:ఖాన్ని వ్యక్తం చేసిన ప్రధాన మంత్రి
మహారాష్ట్ర లోని ఔరంగాబాద్ లో జరిగిన ఒక రైలు దుర్ఘటన లో ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
(‘‘మహారాష్ట్ర లోని ఔరంగాబాద్ లో రైలు ప్రమాదం కారణం గా ప్రాణనష్టం సంభవించినందుకు గాను నేను అత్యంత అధిక దు:ఖాని కి లోనయ్యాను. రైల్వే మంత్రి శ్రీ పీయూష్ గోయల్ తో మాట్లాడాను; ఆయన పరిస్థితి ని నిశితం గా పర్యవేక్షిస్తున్నారు. అవసరమైన సహాయాన్ని చేతనైన అన్ని రకాలు గాను అందించడం జరుగుతోంది’’ అని ప్రధాన మంత్రి పేర్కొన్నారు.
రహదారి రవాణా, హైవేల మంత్రిత్వ శాఖ
ఉత్తరప్రదేశ్లోని బల్లియాలో రూ.6500 కోట్ల పెట్టుబడితో 7 జాతీయ రహదారుల ప్రాజెక్టులను ప్రారంభించిన శ్రీ నితిన్ గడ్కరీ
కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ ఈరోజు ఉత్తరప్రదేశ్లోని బల్లియాలోని చిత్బాడా గ్రామంలో 6500 కోట్ల పెట్టుబడితో 7 జాతీయ రహదారుల ప్రాజెక్టులను ప్రారంభించారు.
ఈ సందర్భంగా శ్రీ గడ్కరీ మాట్లాడుతూ బల్లియా లింక్ ఎక్స్ప్రెస్వే నిర్మాణంతో లక్నో నుంచి పూర్వాంచల్ ఎక్స్ప్రెస్వే ద్వారా కేవలం నాలుగున్నర గంటల్లో పాట్నా చేరుకోవడం సాధ్యమవుతుందన్నారు. బల్లియా నుండి బక్సర్కు అరగంటలో, బల్లియా నుండి ఛప్రాకు ఒక గంటలో, బల్లియా నుండి పాట్నాకు ఒకటిన్నర గంటల్లో చేరుకోవచ్చని ఆయన చెప్పారు. గ్రీన్ఫీల్డ్ హైవే నిర్మాణంతో, తూర్పు ఉత్తరప్రదేశ్కు బీహార్లోని ఛప్రా, పాట్నా, బక్సర్లతో మెరుగైన కనెక్టివిటీ లభిస్తుందని ఆయన తెలిపారు.
బల్లియా రైతుల కూరగాయలు లక్నో, వారణాసి, పాట్నా మండీలకు సులభంగా చేరుకోగలవని మంత్రి తెలిపారు. ఈ ఎక్స్ప్రెస్వే ద్వారా కూరగాయల ఉత్పత్తి చేసే రైతులు మూడు మల్టీ మోడల్ టెర్మినల్స్ వారణాసి, ఘాజీపూర్ మరియు హల్దియా నుండి ప్రత్యక్ష ప్రయోజనం పొందుతారని ఆయన చెప్పారు. చందౌలీ నుండి మొహానియా వరకు 130 కోట్ల రూపాయలతో నిర్మిస్తున్న గ్రీన్ఫీల్డ్ రహదారి ఉత్తరంలోని చందౌలీకి కనెక్టివిటీని కల్పిస్తుందని శ్రీ గడ్కరీ చెప్పారు. ఢిల్లీ-కోల్కతా జీటీ రోడ్డు గుండా బీహార్లోని కైమూర్ జిల్లా. సైద్పూర్ నుండి మర్దా రహదారి నిర్మాణంతో మౌ నుండి సైద్పూర్ మీదుగా వారణాసికి నేరుగా కనెక్టివిటీ ఉంటుందని ఆయన అన్నారు. రాష్ట్రంలోని ఇతర నగరాలతో మెరుగైన కనెక్టివిటీ కారణంగా రాష్ట్ర ఆర్థిక మరియు సామాజిక స్థితి మెరుగుపడుతుందని, అలాగే అజంగఢ్ జిల్లాలోని వెనుకబడిన ప్రాంతాలు కొత్త కనెక్టివిటీని పొందుతాయని ఆయన అన్నారు.
ఈ సందర్భంగా బల్లియా-అరా మధ్య 1500 కోట్ల వ్యయంతో 28 కి.మీ గ్రీన్ఫీల్డ్ స్పర్ రోడ్డు ద్వారా కొత్త కనెక్టివిటీ మార్గాన్ని కూడా శ్రీ గడ్కరీ ప్రకటించారు.
ప్రధాన మంత్రి కార్యాలయం
షాహీది దివస్ సందర్భంగా 'శ్రీ గురు తేఘ్ బహదూర్ జీ'కి ప్రధాని నివాళులు
'శ్రీ గురు తేఘ్ బహదూర్ జీ' షాహీది దివస్ సందర్భంగా, ఆయనకు ప్రధాని శ్రీ నరేంద్ర మోదీ నివాళులు అర్పిస్తూ ట్వీట్ చేశారు.
"శ్రీ గురు తేఘ్ బహదూర్ జీ జీవితం ధైర్యం, కరుణకు నిదర్శనం. న్యాయంతో కూడిన సంపూర్ణ సమాజం కోసం ఆయన ఆరాటాన్ని గుర్తు చేసుకుంటూ, శ్రీ గురు తేఘ్ బహదూర్ జీ బలిదానానికి శిరస్సు వంచి నమస్కరిస్తున్నా".
బొగ్గు మంత్రిత్వ శాఖ
వాణిజ్య బొగ్గు గనుల 7వ దఫా వేలం కోసం బిడ్ల సమర్పణ తేదీని జూన్ 27 వరకు పొడిగించిన బొగ్గు మంత్రిత్వ శాఖ
ప్రస్తుతం కొనసాగుతున్న వాణిజ్య బొగ్గు గనుల 7వ దఫా వేలం కోసం బిడ్ల సమర్పణ చివరి తేదీని జూన్ 27, 2023 వరకు బొగ్గు మంత్రిత్వ శాఖ పొడిగించింది.
బిడ్డర్ల నుంచి అధిక సంఖ్యలో వచ్చిన అభ్యర్థనలను దృష్టిలో పెట్టుకుని, మంత్రిత్వ శాఖ బిడ్ సమర్పణకు చివరి తేదీని 28 రోజులు పొడిగించింది. దీంతో, 7వ దఫా వేలం కోసం బిడ్ల సమర్పణకు చివరి తేదీ 30.5.2023 నుంచి 27.06.2023కు మారింది.
ఉత్పత్తి సామర్థ్యాన్ని పెంచే ఉద్దేశ్యంతో, సంవత్సరానికి 540 మిలియన్ టన్నుల  మొత్తం పీక్ రేటెడ్ కెపాసిటీ  కలిగిన 133 గనులను బొగ్గు మంత్రిత్వ శాఖ ఇప్పటివరకు కేటాయించింది లేదా వేలం వేసింది. వీటిలో 48 బొగ్గు గనులు మొత్తం 195 ఎంటీపీఏ పీఆర్సీతో బొగ్గు ఉత్పత్తి చేస్తున్నాయి. ప్రస్తుత ఆర్థిక సంవత్సరంలో మే 22 వరకు, సొంత/వాణిజ్య గనుల నుంచి ఉత్పత్తి 16.25 ఎంటీలకు చేరుకుంది, గత సంవత్సరం ఇదే సమయంలోని ఉత్పత్తి 14.75 ఎంటీలతో పోలిస్తే 10.2% వృద్ధి సాధ్యమైంది.
బొగ్గు గనుల అభివృద్ధిలో ప్రైవేట్ కంపెనీలు నిశ్చింతగా పాల్గొనేలా చూడడానికి, భూమి లభ్యత, పర్యావరణం/అటవీ అనుమతులు, ఆర్థిక సంస్థల నుంచి సాయం, సంబంధిత సంస్థల పరంగా అవసరమైన సహాయాన్ని మంత్రిత్వ శాఖ అందిస్తోంది. ఈ ఆర్థిక సంవత్సరంలో సొంత/వాణిజ్య గనుల నుంచి 162 ఎంటీల ఉత్పత్తిని బొగ్గు మంత్రిత్వ శాఖ లక్ష్యంగా పెట్టుకుంది.
ఆర్థిక మంత్రిత్వ శాఖ
సడలింపు ముగిసిన వెంటనే బాంకులు
ఆస్తుల నాణ్యత సమీక్షించాలి: ఆర్థిక సర్వే
కోవిడ్ వల్లనే ప్రస్తుతం బాంకు రుణ వసూళ్ళ మీద సడలింపులు
సడలింపులు కేవలం తాత్కాలిక వైద్యమే: ఆర్థిక సర్వే
బాంకులకు, నియంత్రణ సంస్థలకు మధ్య సమాచారం అసౌష్ఠవంగా ఉన్నందున రుణ వసూళ్లకు ఇచ్చిన సడలింపులు ముగిసిన వెంటనే బాంకు ఆస్తుల  నాణ్యతను సమీక్షించాల్సిన అవసరముందని 2020-21 ఆర్థిక సర్వే సూచించింది. కేంద్ర ఆర్థిక, కార్పొరేట్ వ్యవహారాల శాఖామంత్రి శ్రీమతి నిర్మలాసీతారామన్ ఈ రోజు పార్లమెంటులో ఆర్థిక సర్వే 2020-21 ప్రవేశపెట్టారు. రుణాల వసూళ్లకు అవసరమైన చటపరమైన మౌలిక సదుపాయాలను పటిష్టం చేయాలని ఈ సర్వే సూచించింది. సాధారణ విధి విధానాలను సరళతరం చేసిన న్బాంకులు ఇప్పుడు ఆస్తులను పునర్నిర్మించే పని చేపట్టాలని కోరింది. ఇప్పుడిక వాటిని ఎంతమాత్రమూ నిరర్థక ఆస్తులుగా లెక్కించాల్సిన అవసరం లేదని అభిప్రాయపడింది. అందువలన నిరర్థక ఆస్తులకు వర్తింపజేసే సడలింపులు ఇంక ఎంతమాత్రమూ అవసరం లేదని తేల్చి చెప్పింది.
కోవిడ్-19 సంక్షోభం వల్ల ఎదురైన ఆర్థిక సవాళ్లను ఎదుర్కొవటానికి ప్రపంచవ్యాప్తంగా ఉన్న ఆర్థిక పరమైన నియంత్రణా సంస్థలు కొన్ని రకాల సడలింపులు ఇచ్చాయని, భారతదేశం కూదా అందుకు మినహాయింపు కాదని సర్వేలొ పేర్కొన్నారు. ఆర్థిక రంగపు వైఫల్యాలు మితిమీరకుండా ఉండటానికి, సంక్షోభంలోకి కూరుకుపోకుండా చూడటానికి తీసుకున్న అత్యవసర చర్యల్లో భాగంగా మాత్రమే సడలింపులు అనివార్యమైనట్టు వివరణ ఇచ్చింది. అత్యవసరంగా చేసే చికిత్సలాంటిదే ఇది కూడా అని, విధాన నిర్ణేతలు మరమ్మతుకు ఉపయోగించే పరికరం లాంటిదని అభివర్ణించింది. అయితే, కోలుకునే సమయంలో అలాంటి అత్యవసర చికిత్సను నిలిపివేయాల్సి ఉంటుందని కూడా ఆర్థిక సర్వే స్పష్టం చేసింది. అది ఏళ్ల తరబడి కొనసాగించే ఆహారం కాదని కూడా పేర్కొంది.
అంతర్జాతీయ ఆర్థిక సంక్షోభ సమయంలో ఇలాంటి సడలింపులు ఇవ్వతం వలన అప్పు తీసుకున్నవాళ్లకు తాత్కాలికంగా ఎంతో ఊరట లభించిందని కూడా ఆర్థిక సర్వే పేర్కొంది. అయితే, ఈ ఊరత ఎక్కువ కాలం కొనసాగటం వలన బాంకులు దెబ్బతినే ప్రమాదముందని హెచ్చరించింది.
కోవిడ్ సంక్షోభం కారణంగానే బాంకులు ఇప్పుడిచ్చిన సడలింపులు చాలాకాలం కొనసాగించాయని సర్వే స్పష్టం చేసింది. లాభదాయకం కాకపోయినప్పటికీ బాంకులు కేవలం ప్రస్తుత పరిస్థితుల దృష్ట్యా కొన్ని రుణాలు ఇచ్చిన విషయాన్ని కూడా సర్వే పేర్కొంది. అందువలన నష్టాలు పైకి కనబడకుండా ఖాతా పుస్తకాల్లో కొన్ని జాగ్రత్తలు తీసుకోవటం అనివార్యమైనట్టు అంగీకరించింది. దీనివలన ఆర్థిక వ్యవస్థలో పెట్టుబడుల నాణ్యత కొంత తగ్గిందని, లెక్కల్లో చూపిన అధిక లాభాన్ని వాటాదారులకు డివిడెండ్ గా బాంకులు చెల్లించాయని దీనివలన బాంకుల మూలధనం దెబ్బతిన్నదని ఆర్థిక సర్వే వెల్లడించింది. చివరికి రిస్క్ తో కూడుకున్న అప్పులు ఇవ్వటం వలన పెట్టుబడి నాణ్యత తగ్గినట్టు వ్యాఖ్యానించింది. బాంకు రుణాల ద్వారా లబ్ధిపొందిన సంస్థలు సైతం లాభదాయకం కాని ప్రాజెక్టులలో పెట్టుబడులు పెట్టాయని, యథాలాపంగా పంచిపెట్టిన రుణాల మీద సరైన పర్యవేక్షణ కూడా లేకపోవటం వలన వాటి లాభదాయకత క్షీణించినట్టు గుర్తించింది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కేవీఇసి చైర్మన్ గా బాధ్యతలు స్వీకరించిన శ్రీ మనోజ్ కుమార్
హస్తకళాకారులకు జీవనోపాధి కల్పించడం ఖాదీకి ప్రపంచవ్యాప్తంగా ప్రాచుర్యం కల్పించే అంశాలకు ప్రాధాన్యత
కేవీఇసి చైర్మన్ గా శ్రీ మనోజ్ కుమార్ 2022 జూలై 15 శుక్రవారం బాధ్యతలు స్వీకరించారు. బాధ్యతలు స్వీకరించిన అనంతరం మాట్లాడిన శ్రీ మనోజ్ కుమార్ ప్రధానమంత్రి శ్రీ నరేంద్ర మోదీ ఆశిస్తున్న ఆత్మ నిర్భర్ భారత్ సాధనకు ప్రాధాన్యత ఇచ్చి బాధ్యతలు నిర్వర్తిస్తానని శ్రీ మనోజ్ కుమార్ తెలిపారు. స్వావలంబన భారతదేశ నిర్మాణం కోసం సాధ్యమైనంత ఎక్కువ సంఖ్యలో చిన్న మరియు సూక్ష్మ యూనిట్ల స్థాపనకు కేవీఇసి అమలు చేస్తున్న వివిధ పథకాల ద్వారా సహకారం అందిస్తామని అన్నారు. స్వావలంబన భారతదేశ నిర్మాణం కోసం ఎక్కువ ఉపాధి అవకాశాలను అందించేందుకు ప్రాధాన్యత ఇస్తామని అన్నారు. యువత ఉద్యోగాల కోసం ఎదురు చూడకుండా ఉద్యోగాలు ఇచ్చే శక్తిగా అభివృద్ధి సాధించాలన్నది కేవీఇసి లక్ష్యమని శ్రీ మనోజ్ కుమార్ పేర్కొన్నారు.
గతంలో కేవీఇసి ఎక్స్పర్ట్ మెంబర్ గా పనిచేసిన శ్రీ మనోజ్ కుమార్ మార్కెటింగ్ మరియు గ్రామీణాభివృద్ధి రంగాల్లో అపారమైన అనుభవం కలిగి ఉన్నారు. ప్రధాని నేతృత్వంలో దేశంలో ఖాదీ "నిశ్శబ్ద విప్లవం"లా వ్యాపిస్తోందని ఆయన అన్నారు . గత 8 ఏళ్లలో "ఖాదీ ఇండియా" అత్యద్భుతమైన విజయాలు సాధించిందని ఆయన అన్నారు.
ప్రభుత్వం అందిస్తున్న ఆర్థిక సాయం నేరుగా హస్తకళాకారులకు అందేలా చూసేందుకు చర్యలు తీసుకుంటామని శ్రీ మనోజ్ కుమార్ తెలిపారు. దీనివల్ల వెనుకబడిన వర్గాలకు చెందిన వారు ఆర్థికంగా అభివృద్ధి సాధిస్తారని,బలహీన వర్గాలకు చెందిన వారు ఆర్థిక స్వావలంబన సాధిస్తారని అన్నారు. ప్రతి హస్త కళాకారుడికి చేతినిండా పని దొరికేలా చూసేందుకు తమ సంస్థ చర్యలు తీసుకుంటుందని హామీ ఇచ్చారు.
ఖాదీ ఇండియా బ్రాండ్ను నూతన శిఖరాలకు తీసుకెళ్లేందుకు తాను “సబ్కా సాత్, సబ్కా వికాస్” మరియు “ఖాదీ ఫర్ నేషన్, ఖాదీ ఫర్ ఫ్యాషన్ మరియు ఖాదీ ఫర్ ట్రాన్స్ఫర్మేషన్” అనే మంత్రాన్ని అనుసరిస్తానని శ్రీ మనోజ్ కుమార్ చెప్పారు . “ భారతదేశంలో ప్రజాదరణ పొందిన విధానంగా ప్రపంచ స్థాయిలో ఖాదీకి ప్రాచుర్యం లభించేలా చూసే అంశానికి అత్యంత ప్రాధాన్యత ఇవ్వడం జరుగుతుంది. ఖాదీని "లోకల్" నుంచి "గ్లోబల్"గా మార్చడం లక్ష్యంగా కార్యక్రమాలు అమలు జరుగుతాయి. సంస్థ అమలు చేసే చర్యల వల్ల ప్రపంచవ్యాప్తంగా ఖాదీకి డిమాండ్ గణనీయంగా పెరుగుతుంది" అని శ్రీ మనోజ్ కుమార్ చెప్పారు.
హోం మంత్రిత్వ శాఖ
దివంగత కేంద్రమంత్రి రామ్ విలాస్ పాశ్వాన్కు అంతిమ నివాళులు అర్పించేందుకు ఆయన నివాసానికి వెళ్ళిన హోం మంత్రి
సున్నితమైన ప్రవర్తన, ప్రజా సంక్షేమానికి ఆయన చేసిన కృషి శాశ్వతం - అమిత్ షా
కేంద్ర హోం మంత్రి అమిత్ షా శుక్రవారం న్యూఢిల్లీలోని దివంగత కేంద్రమంత్రి రామ్విలాస్ పాశ్వాన్ నివాసానికి వెళ్ళి అంతిమ నివాళులు అర్పించారు. అనంతరం ఆయన కుటుంబాన్ని పరామర్శించారు.
దివంగత కేంద్ర మంత్రి ఇంటికి వెళ్ళి వచ్చిన అమిత్ షా, మా సీనియర్ కేంద్ర మంత్రి రామ్ విలాస్ పాశ్వాన్కు నివాళులు అర్పించారు. సున్నితమైన ప్రవర్తనకు, ప్రజా సంక్షేమానికి ఆయన చేసిన కృషికి రామ్విలాస్ పాశ్వాన్ ప్రజల హృదయాలలో ఎప్పటికీ ఉంటారు. ఆయన లేని లోటును భరించే శక్తి ఆయన కుటుంబానికి ఇవ్వాలని భగవంతుడిని ప్రార్ధిస్తున్నాను అంటూ ట్వీట్ చేవారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజన్ లో ఎమ్.ఎస్.పి. ఆపరేషన్లు
ఇప్పటికే కొనసాగుతున్న కె.ఎం.ఎస్. సేకరణ కార్యకలాపాల ద్వారా సుమారు 12.98 లక్షల మంది రైతులు లబ్ధి పొందారు
కొనసాగుతున్న 2020-21 ఖరీఫ్ మార్కెటింగ్ సీజన్  లో, గత సీజన్లలో చేసినట్లుగా, ప్రస్తుత ఎమ్.ఎస్.పి. పథకాల ప్రకారం ప్రభుత్వం తన ఎం.ఎస్.పి. వద్ద 2020-21 ఖరీఫ్ పంటలను రైతుల నుండి కొనుగోలు చేస్తూనే ఉంది.
వరి పండించే రాష్ట్రాలు, కేంద్ర పాలిత ప్రాంతాలైన పంజాబ్, హర్యానా, ఉత్తరప్రదేశ్యు, తమిళనాడు, ఉత్తరాఖండ్, చండీగఢ్, జమ్మూ-కశ్మీర్, గుజరాత్, కేరళ లో, 2020-21 ఖరీఫ్ వరి సేకరణ, సజావుగా సాగుతోంది. గత ఏడాది ఇదే కాలంలో కొనుగోలు చేసిన 125.05 లక్షల మెట్రిక్ టన్నుల వరి తో పోలిస్తే ఈ ఏడాది, 25.10.2020 తేదీ వరకు కొనుగోళ్ళు 20.89 శాతం ఎక్కువగా అంటే 151.17 లక్షల మెట్రిక్ టన్నుల మేర వరి కొనుగోళ్ళు జరిగాయి. మొత్తం 151.17 లక్షల మెట్రిక్ టన్నుల కొనుగోలులో, కేవలం పంజాబ్ లోనే 100.89 లక్షల మెట్రిక్ టన్నుల మేర వరి కొనుగోళ్ళు జరిగాయి. ఇది మొత్తం సేకరణలో 66.719 శాతంగా ఉంది. మెట్రిక్ టన్ను 18,880 రూపాయల ఎం.ఎస్.పి. ధరతో, 28,542.59 కోట్ల రూపాయల మేర ఎం.ఎస్.పి. విలువతో, సుమారు 12.98 లక్షల మంది రైతులు ఇప్పటికే కొనసాగుతున్న ఈ కె.ఎం.ఎస్. సేకరణ కార్యకలాపాల నుండి లబ్ధి పొందారు.
వీటితో పాటు, రాష్ట్రాల ప్రతిపాదనల ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్, ఆంధ్రప్రదేశ్ రాష్ట్రాలలో ధరల మద్దతు పధకం  కింద 2020-21 ఖరీఫ్ మార్కెటింగ్ సీజన్ కోసం 45.10 లక్షల మెట్రిక్ టన్నుల పప్పులు, నూనె గింజలను సేకరించడానికి అనుమతి ఇవ్వడం జరిగింది. వీటితో పాటు, ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలకు 1.23 లక్షల మెట్రిక్ టన్నుల కొబ్బరి  కొనుగోలుకు అనుమతి ఇవ్వబడింది. ఇతర రాష్ట్రాలు / కేంద్ర పాలిత ప్రాంతాల కోసం ధర మద్దతు పథకం  కింద పప్పుధాన్యాలు, నూనెగింజలు, కొబ్బరి సేకరణకు కూడా ప్రతిపాదనలు స్వీకరించినప్పుడు అనుమతి ఇవ్వబడుతుంది. అందువలన, సంబంధిత రాష్ట్రాలు/కేంద్ర పాలిత ప్రాంతాలలో, గుర్తించిన పంట కాలం వ్యవధిలో మార్కెట్ రేటు ఎం.ఎస్.పి. కంటే తక్కువగా ఉన్నట్లయితే, రాష్ట్రాలు గుర్తించిన సేకరణ ఏజెన్సీల ద్వారా సెంట్రల్ నోడల్ ఏజెన్సీలు, ఎఫ్.ఏ.క్యూ. గ్రేడ్ కు చెందిన ఈ పంటలను నమోదు చేసుకున్న రైతుల నుండి నేరుగా 2020-21 సంవత్సరానికి ప్రకటించిన ఎం.ఎస్.పి. వద్ద సేకరించవచ్చు.
2020 అక్టోబర్, 25వ తేదీ వరకు తమిళనాడు, మహారాష్ట్ర, హర్యానా రాష్ట్రాల్లోని 923 మంది రైతుల నుండి 7.09 కోట్ల రూపాయల మేర ఎమ్.ఎస్.పి. విలువ కలిగిన 986.39 మెట్రిక్ టన్నుల పెసలు మరియు మినుములను ప్రభుత్వం తన నోడల్ ఏజెన్సీ ల ద్వారా సేకరించింది. అదేవిధంగా, కర్ణాటక, తమిళనాడు రాష్ట్రాలలోని 3,961 మంది రైతులకు లబ్ది చేకూరే విధంగా 52.40 కోట్ల రూపాయల మేర ఎమ్.ఎస్.పి. విలువ కలిగిన 5,089 మెట్రిక్ టన్నుల కొబ్బరి ని సేకరించడం జరిగింది. కొబ్బరి, మినుముల ధరల విషయానికి వస్తే, వీటిని ప్రధానంగా పండించే చాలా రాష్ట్రాల్లో, వీటి ధరలు ఎమ్.ఎస్.పి. కంటే ఎక్కువగా ఎక్కువగా ఉన్నాయి. ఖరీఫ్ పప్పుధాన్యాలు, నూనెగింజలకు సంబంధించి, ఆయా రాష్ట్రాలు నిర్ణయించిన తేదీ నుండి సంబంధిత రాష్ట్రాలు/కేంద్ర పాలిత ప్రాంతాల ప్రభుత్వాలు సేకరణను ప్రారంభించడానికి అవసరమైన ఏర్పాట్లు చేస్తున్నాయి.
ఎం.ఎస్.పి. కింద పత్తి విత్తన  సేకరణ కార్యకలాపాలు పంజాబ్, హర్యానా, రాజస్థాన్, మధ్యప్రదేశ్ రాష్ట్రాల్లో సజావుగా జరుగుతున్నాయి. 2020 అక్టోబర్, 25వ తేదీ వరకు 68,419 మంది రైతులకు లబ్ధి చేకూరే విధంగా మొత్తం 1,04,790.17 లక్షల రూపాయల మేర ఎమ్.ఎస్.పి. విలువ కలిగిన 3,53,252 బేళ్ళను సేకరించడం జరిగింది.
సాంస్కృతిక మంత్రిత్వ శాఖ
సందర్శకులను అనుమతించకుండా, జలియన్ వాలా బాగ్ స్మారకాన్ని తిరిగి 2020 జూలై 31 వరకు మూసివేయాలని నిర్ణయించడం జరిగింది
జలియన్ వాలా బాగ్ ఊచకోత సంఘటన శతాబ్దిని 13.4.2019 నుండి 13.4.2020 తేదీ వరకు దేశం పాటించింది. ప్రస్తుతం, స్మారక చిహ్నం పునరుద్ధరణ, అభివృద్ధి పనులు కొనసాగుతున్నాయి. మ్యూజియం / గ్యాలరీలు మరియు స్మారక స్థలంలో సౌండ్ & లైట్ షో ను ఏర్పాటు చేస్తున్నారు. 2020 ఏప్రిల్ 13 వ తేదీ నాటికి ప్రజలు నివాళులర్పించడానికి వీలుగా, స్మారక స్థలంలో పునర్నిర్మాణ పనులు 2020 మార్చి నాటికి పూర్తి కావాల్సివుంది. స్మారక స్థలంలో పని పూర్తి స్థాయిలో జరుగుతోంది. స్మారక చిహ్నాన్ని ప్రతిరోజూ పెద్ద సంఖ్యలో పర్యాటకులు సందర్శిస్తుండటంతో, స్మారక చిహ్నానికి సందర్శకుల ప్రవేశాన్ని 15.2.2020 నుండి 12.4.2020 వరకు మూసివేయాలని నిర్ణయించారు, తద్వారా కొనసాగుతున్న పనులను నిర్ణీత గడవు లోపు పూర్తి చేయవచ్చునని కూడా భావించడం జరిగింది. అయితే, కోవిడ్-19 సంక్షోభం కారణంగా, అనుకున్న పని సకాలంలో పూర్తికాలేదు. దీంతో, ఇప్పుడు, తిరిగి, 31.7.2020 వరకు సందర్శకులను అనుమతించకుండా స్మారకాన్ని 31.07.2020 తేదీ వరకు మూసివేయాలని నిర్ణయించారు.
సమాచార, ప్రసార మంత్రిత్వ శాఖ
ఎన్వైకెఎస్, ఎన్ఎస్ఎస్ ఆధ్వర్యంలో గోల్కొండ కోట లో ‘క్లీన్ ఇండియా’ కార్యక్రమం
‘ఆజాదీ కా అమృత్ మహోత్సవం’లో భాగంగా యువజన వ్యవహారాలు, క్రీడల మంత్రిత్వ శాఖ ఆధ్వర్యంలోని నెహ్రూ యువ కేంద్ర సంస్థ , జాతీయ సేవ పథకం  సంయుక్తంగా ‘క్లీన్ ఇండియా’ ప్రచారంలో భాగంగా మంగళవారం నాడు హైదరాబాద్ లోని గోల్కొండ కోట ప్రాంగణంలో స్వచ్ఛ్ భారత్ కార్యక్రమాన్ని నిర్వహించారు. ఈ కార్యక్రమంలో ఎన్వైకెఎస్, ఎన్ఎస్ఎస్ వాలంటీర్లు చారిత్రక కట్టడమైన గోల్కొండ కోట ప్రాంగణం పరిసర ప్రాంతాల నుండి సుమారు 285 కిలోల వ్యర్థ ప్లాస్టిక్ పదార్థాలను సేకరించారు.
ఈ సందర్భంగా ఎన్ఎస్ఎస్ రాష్ట్ర సంచాలకులు శ్రీ రామకృష్ణ మాట్లాడుతూ, అక్టోబర్ 1వ తేదీ నుండి 31వ తేదీ వరకు దేశవ్యాప్తంగా కేంద్ర ప్రభుత్వం నిర్వహిస్తున్న ‘క్లీన్ ఇండియా’ కార్యక్రమంలో భాగంగా ఎన్వైకెఎస్, ఎన్ఎస్ఎస్ వాలంటీర్లు తెలంగాణాలోని పలు జిల్లాల్లో స్వచ్ఛంద కార్యక్రమాలు చేపడుతున్నట్లు తెలియ జేశారు.
భారత స్వాతంత్య్ర 75 సంవత్సరాల స్మారకార్థం ‘ఆజాదీ కా అమృత్ మహోత్సవ్’లో భాగంగా భారత ప్రభుత్వం పరిశుభ్రతపై అవగాహన కల్పించడమే లక్ష్యంగా అక్టోబర్ 1న ఈ ‘క్లీన్ ఇండియా’ కార్యక్రమాన్ని ప్రారంభించిందని రామకృష్ణ పేర్కొన్నారు.
గోల్కొండ కోట ఇన్ ఛార్జ్ శ్రీ నవీన్, ఎన్వైకెఎస్ జిల్లా అధికారి ఖుష్బూ గుప్తా, ఎన్ఎస్ఎస్ యూత్ అసిస్టెంట్ శ్రీ కె.సి. రెడ్డి, సుమారు వంద మంది ఎన్వైకెఎస్, ఎన్ఎస్ఎస్ వాలంటీర్లు ఈ కార్యక్రమంలో పాల్గొన్నారు.
సాంఘిక న్యాయం, మరియు సాధికారత మంత్రిత్వ శాఖ
లింగమార్పిడి వ్యక్తుల కోసం 'జాతీయ మండలి'ని ఏర్పాటు చేసిన కేంద్ర ప్రభుత్వం
లింగమార్పిడి చేయించుకున్నవారి  చట్టం-2019లోని సెక్షన్ 16 ద్వారా, 'జాతీయ మండలి' ఏర్పాటు చేస్తూ ఈనెల 21వ తేదీన కేంద్ర ప్రభుత్వం నోటిఫికేషన్ విడుదల చేసింది. కేంద్ర సామాజిక న్యాయం, సాధికారత శాఖ మంత్రి అధ్యక్షుడిగా , సహాయ మంత్రి ఉపాధ్యక్షుడిగా  వ్యవహరిస్తారు.
జాతీయ మండలి ఈ క్రింది విధులు నిర్వర్తిస్తుంది:
 లింగమార్పిడి వ్యక్తులకు సంబంధించిన విధానాలు, కార్యక్రమాలు, ప్రాజెక్టుల రూపకల్పన కోసం కేంద్ర ప్రభుత్వానికి సలహాలు ఇస్తుంది.
 లింగమార్పిడి వ్యక్తులకు సమానత్వం, సంపూర్ణ భాగస్వామ్యం కోసం రూపొందించిన విధానాలు, కార్యక్రమాల ప్రభావాన్ని పర్యవేక్షిస్తుంది, అంచనా వేస్తుంది.
 లింగమార్పిడి వ్యక్తులకు సంబంధించిన వ్యవహారాలు చూస్తున్న అన్ని ప్రభుత్వ, ప్రైవేటు విభాగాలు, సంస్థల కార్యకలాపాలను సమీక్షిస్తుంది, సహకరిస్తుంది.
 లింగమార్పిడి వ్యక్తుల సమస్యలు పరిష్కరిస్తుంది.
 కేంద్ర ప్రభుత్వం సూచించిన ఇతర కార్యక్రమాలను అమలు చేస్తుంది.
వివిధ కేంద్ర ప్రభుత్వ శాఖలు, విభాగాల ప్రతినిధులు, ఐదుగురు లింగమార్పిడి వ్యక్తులు, ఎన్హెచ్ఆర్సీ, ఎన్సీడబ్ల్యూ, రాష్ట్ర ప్రభుత్వాలు, కేంద్ర పాలిత ప్రాంతాలు, ఎన్జీవోల ప్రతినిధులు జాతీయ మండలిలో సభ్యులుగా ఉంటారు.
ఎక్స్ అఫిషియో సభ్యులు కాకుండా ఇతర సభ్యులు, తమ నియామకం జరిగిన నాటి నుంచి మూడేళ్ల వరకు కార్యాలయాలు ఏర్పాటు చేసుకోవచ్చు.
(సవివర నోటిఫికేషన్ కోసం ఇక్కడ క్లిక్ చేయండి.